
Uiguurin kieli 

Uiguurin kieji (uiguuriksi yuf ypq0, uigurcä 

tai yHfyp THJiH, uigur tili) on uiguurien 

puhuma turkkilainen kieli . Sillä on virallisen kielen 
asema Sinkiangin uiguurien autonomisella alueella 
Kiinassa. 


Uiguuria puhutaan Sinkiangin lisäksi sen lähialueilla 
Kazahstanissa , Uzbekistanissa , Kirgisiassa ja 
Turkmenistanissa . Pieniä uiguurinkielisiä ryhmiä on 
myös Saudi-Arabiassa , Turkissa ja Afganistanissa .^^^ 

Kiinassa uiguureja oli vuoden 1990 väestönlaskennan 
mukaan 7,2 miljoonaa henkeä.^^^ Neuvostoliitossa uiguureja laskettiin vuonna 1989 olevan 262 600 henkeä, 
joista 227 400 piti uiguuria äidinkielenään.*^^J Neuvostoliiton uiguureista 185 300 asui Kazakstanissa, 36 800 
Kirgisiassa ja 35 700 Uzbekistanissa. 

Ohje 


Uiguurin kieli eli uusuiguuri kuuluu turkkilaisten kielten karlukkilaiseen ryhmän karlukkilais- 
horezmilaiseen alaryhmään. Sen lähin sukukieli on uzbekki. Karlukkilaisella ryhmällä on välittävä asema 
turkkilaisten kielten läntisen ja itäisen haaran välillä. Itä- Turkestanissa varhaisella keskiajalla kirjakielenä 
käytetty muinaisuiguuri kuuluu puolestaan itäisen haaran uiguurilais-oguusilaisen ryhmän uiguurilais- 
tukyilaiseen alaryhmään. 

Nykyinen uiguurin kieli on seurausta uiguurilaisten, karlukkilaisten, kiptsakkilaisten ja oguusilaisten 
murteiden monimutkaisesta vuorovaikutuksesta, johon ovat osallistuneet myös tadzikki ja Keski-Aasian 
muut iranilaiset kielet . Muinais- ja uusuiguuria välittäviä kirjakieliä ovat karahanid-uiguuri , horezminturkki, 
tsagatai ja tiirki .^^J 

Kieli jakautuu kolmeen päämurteeseen. Luoteista eli keskimurretta puhuu suurin osa kansasta Sinkiangin 
pohjois- ja länsiosissa sekä Keski-Aasian valtioissa. Se jakautuu useisiin paikallismurteisiin. Hotanin eli 
etelämurretta puhutaan eteläisessä Sinkiangissa. Lobnorin eli itämurre on etelämurteen tavoin kielellisesti 
varsin yhdenmukainen. 

















































Kirjakieli 


Uiguureilla on rikas kirjallinen perintö, jota edellä mainitut kirjakielen vaiheet heijastavat. 
Kirjoitusjärjestelminä on käytetty turkkilaista riimukirjoitusta, aramealaista, uiguurilaista ja 1000-luvulta 
lähtien arabialaista kirjaimistoa. Kirjakieli alkoi lähentyä kohti puhuttua kansankieltä 1600-luvulta 
lähtien.l^^^l 

Kiinan alueella käytetään edelleen arabialaista kirjaimistoa. Entisessä Neuvostoliitossa siirrytiin vuonna 
1930 latinalaiseen ja vuonna 1947 kyrilliseen aakkostoon, jota on täydennetty lisämerkeillä 0, e, y, f, >i^. K,, 
4 ja h. Kiinan ja entisen Neuvostoliiton kirjakielet perustuvat molemmat luoteiseen päämurteeseen, mutta 
niiden normit ovat muotoutuneet eri paikallismurteiden pohjalta.^^^ 

Sinkiangissa uiguuri toimii alueen virallisena kielenä. Sitä käytetään koulujen, ammattioppilaitosten ja 
korkeakoulujen opetusvälineenä. Kiinassa ja Keski-Aasian valtioissa julkaistaan uiguurinkielistä 
kirjallisuutta, sanoma- ja aikakauslehtiä. Kieltä käytetään myös radiossa ja televisiossa. 

